rejauldu/bengali-wikipedia huggingface dataset:
রহিম ইয়ার খান  () পাকিস্তানে পাঞ্জাব প্রদেশে অবস্থিত একটি অন্যতম জেলা এবং রহিম ইয়ার খান শহরের রাজধানী। শহরটি নিজেই প্রশাসনিকভাবে ৯টি ইউনিয়ন পরিষদে বিভক্ত হয়ে গঠিত হয়েছে।  জনসংখ্যার উপাত্ত পাকিস্তানের ১৯৯৮ সালের আদমশুমারির হিসাব অনুযায়ী, রহিম ইয়ার খান জেলার মোট জনসংখ্যা ছিল প্রায় ৩,১৪১,০৫৩ জন এর মত, যার মধ্যে থেকে প্রায় ১৯.১৬% শহুরে এলাকায় বসবাস করে থাকে। যেটি মার্চ পর্যন্ত বেড়ে ৭০.৬ শতাংশ দাড়ায়, যেখানে ১৯৮১ সালের আদমশুমারী অনুযায়ী জনসংখ্যা ছিল প্রায় ১,৮৪১,৪৫১ জন। জনসংখ্যা বৃদ্ধির বার্ষিক গড় হার এই সময়ের মধ্যে ছিল প্রায় ৩.২ শতাংশ। জেলাটির মোট এলাকা ১১,৮৮০ বর্গ কিলোমিটার যেখানে জনসংখ্যার ঘনত্ব প্রতি বর্গ কিলোমিটারে দাড়ায় ২৬৪ জন, ১৯৮১ সালে ১৫৫ জন পর্যবেক্ষণ করে জেলাটির দ্রুত জনসংখ্যা বৃদ্ধির হার চিহ্নিত করা হয়েছিল।  ১৯৯৮ সালের আদমশুমারির হিসাব অনুযায়ী, জেলাটিতে প্রায় ৬২.৬% মানুষ মাতৃভাষা হিসেবে সারাইকি ভাষায় কথা বলে থাকেন। এছাড়া ২৭.৩% পাঞ্জাবি ভাষা, ২.৯% উর্দু এবং ২.৯% সিন্ধি ভাষায় কথা বলে থাকেন।defined as the language for communication between parents and children স্থানীয় উপভাষা (রিয়াসতি) ভাষায় কথা বলতে মূলত সরাইকির দক্ষিণ গোষ্ঠীরা রয়েছে। (requires registration). এছাড়াও জেলাটিতে ব্যবহৃত অন্যান্য ভাষাগুলির মধ্যে রয়েছে: বাগরি / চোলিস্তানি ও হরিয়ানবী ভাষা।  তথ্যসূত্র  বিষয়শ্রেণী:পাঞ্জাব, পাকিস্তানের জেলা বিষয়শ্রেণী:রহিম ইয়ার খান জেলা
লুৎফুল হায়দার চৌধুরী ছিলেন বাংলাদেশী প্রবন্ধকার, বাংলা ভাষা ও সাহিত্যের গবেষক, শিক্ষাবিদ এবং বুদ্ধিজীবী ছিলেন। শিক্ষায় তার অবদানের জন্য বাংলাদেশ সরকার ১৯৯০ সালে তাকে রাষ্ট্রের দ্বিতীয় সর্বোচ্চ বেসামরিক সম্মান একুশে পদক-এ ভূষিত করেন।   পারিবারিক জীবন  লুৎফুল হায়দার চৌধুরীর বড় ভাই মোফাজ্জল হায়দার চৌধুরী ঢাকা বিশ্ববিদ্যালয়ের অধ্যাপক ও বাংলাদেশের স্বাধীনতা যুদ্ধে নিহত বুদ্ধিজীবী।   পুরস্কার ও সম্মাননা    একুশে পদক (১৯৯০)   তথ্যসূত্র   বিষয়শ্রেণী:একুশে পদক বিজয়ী বিষয়শ্রেণী:শিক্ষা ও গবেষণায় একুশে পদক বিজয়ী বিষয়শ্রেণী:নোয়াখালী জেলার ব্যক্তি বিষয়শ্রেণী:বাংলাদেশী শিক্ষাবিদ বিষয়শ্রেণী:বাঙালি লেখক
জামাল উদ্দিন আহমেদ (জন্ম ১৯৫৫) একজন বাংলাদেশি চিত্রশিল্পী ও অধ্যাপক। চারুকলায় বিশেষ অবদানের জন্য বাংলাদেশ সরকার তাকে ২০১৯ সালে একুশে পদক প্রদান করে।  প্রারম্ভিক জীবন জামাল ১৯৫৫ সালে ঢাকায় জন্মগ্রহণ করেন। তিনি ১৯৭২ সালে গবর্নমেন্ট ল্যাবরেটরি হাই স্কুল থেকে মাধ্যমিক ও ১৯৭৪ সালে উচ্চ মাধ্যমিক সম্পন্ন করেন। ১৯৭৮ সালে তিনি ঢাকা বিশ্ববিদ্যালয়ের চারুকলা অনুষদ থেকে স্নাতক সম্পন্ন করেন। ১৯৮০ থেকে ১৯৮২ সাল পর্যন্ত তিনি ওয়ারশের একাডেমি অব ফাইন আর্টসে ২ বছরের গবেষণা কোর্স সম্পন্ন করেন। ১৯৮২ থেকে ১৯৮৪ সাল পর্যন্ত জাপানের সুকুবা বিশ্ববিদ্যালয়ে তৈলচিত্রের উপর উচ্চ শিক্ষা লাভ করেন। ১৯৮৬ সালে তিনি এই বিশ্ববিদ্যালয় থেকে স্নাতকোত্তর ডিগ্রি অর্জন করেন।  কর্মজীবন জামাল ১৯৯৫ সালে যুক্তরাষ্ট্রের নর্থ ক্যারোলাইনা স্টেট ইউনিভার্সিটির শিল্প ও নকশা বিভাগে ভিজিটিং প্রফেসর হিসেবে শিক্ষকতা করেন। বর্তমানে তিনি ঢাকা বিশ্ববিদ্যালয়ের চারুকলা অনুষদের একজন অধ্যাপক হিসেবে শিক্ষকতা করছেন।  তথ্যসূত্র  বহিঃসংযোগ  বিষয়শ্রেণী:১৯৫৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ঢাকা জেলার ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:শিল্পকলায় একুশে পদক বিজয়ী বিষয়শ্রেণী:বাংলাদেশী পুরুষ চিত্রশিল্পী বিষয়শ্রেণী:বাংলাদেশী শিক্ষায়তনিক বিষয়শ্রেণী:গবর্নমেন্ট ল্যাবরেটরি হাই স্কুলের প্রাক্তন শিক্ষার্থী বিষয়শ্রেণী:সুকুবা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী চিত্রশিল্পী বিষয়শ্রেণী:একুশে পদক বিজয়ী বিষয়শ্রেণী:ঢাকা বিশ্ববিদ্যালয়ের চারুকলা অনুষদের প্রাক্তন শিক্ষার্থী
তেজ প্রকাশ সিং  ভারতের পাঞ্জাব রাজ্যের ভারতীয় জাতীয় কংগ্রেস রাজনৈতিক দলের একজন রাজনীতিবিদ।   সংক্ষিপ্ত জীবনী  তেজপাল পাঞ্জাবের প্রাক্তন মুখ্যমন্ত্রী বিয়ন্ত সিংয়ের পুত্র। তেজপাল পাঞ্জাব বিধানসভায় ২০০২-২০০৭ এবং ২০০৭-২০১২ পর্যন্ত পরপর দুই বার পায়ল বিধানসভা কেন্দ্র থেকে প্রতিনিধিত্ব করেন। তিনি পাঞ্জাবের পরিবহন মন্ত্রীর দায়িত্বও পালন করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ভারতীয় রাজনীতিবিদ বিষয়শ্রেণী:পাঞ্জাবি ব্যক্তি বিষয়শ্রেণী:ভারতীয় জাতীয় কংগ্রেসের রাজনীতিবিদ বিষয়শ্রেণী:পাঞ্জাব, ভারতের ব্যক্তি বিষয়শ্রেণী:পাঞ্জাব, ভারতের ভারতীয় জাতীয় কংগ্রেসের রাজনীতিবিদ
মানুয়েল কার্লোস আরানিয়া (, ; ১৭ নভেম্বর ১৮৯৬ – অজানা; কার্লিতো নামে সুপরিচিত) একজন ব্রাজিলীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় পাউলিস্তানো এবং ব্রাজিল জাতীয় দলের হয়ে রক্ষণভাগের খেলোয়াড় হিসেবে খেলেছিলেন।  কার্লিতো ১৯১৬ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে তিনি সর্বমোট ১ ম্যাচে অংশগ্রহণ করেছিলেন। তিনি ব্রাজিলের হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন, যেখানে তিনি তৃতীয় স্থান অধিকার করেছিলেন।  আন্তর্জাতিক ফুটবল কার্লিতো কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে ব্রাজিলের জাতীয় দলে অন্তর্ভুক্ত ছিলেন, তবে তিনি একটি ম্যাচেও অংশগ্রহণ করেননি।  ব্যক্তিগত জীবন মানুয়েল কার্লোস আরানিয়া ১৮৯৬ সালের ১৭ই নভেম্বর তারিখে ব্রাজিলের সাও পাওলোতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন।  পরিসংখ্যান আন্তর্জাতিক  দল  সাল  ম্যাচ  গোল ব্রাজিল  ১৯১৬  ১  ০ সর্বমোট  ১  ০  তথ্যসূত্র  বহিঃসংযোগ      বিষয়শ্রেণী:১৮৯৬-এ জন্ম বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ব্রাজিলের আন্তর্জাতিক ফুটবলার বিষয়শ্রেণী:১৯১৬ দক্ষিণ আমেরিকান চ্যাম্পিয়নশিপের খেলোয়াড়
sanjeev bot    Hey संजीव कुमार, I'm afraid the scope of your bot is very limited here unless you specifically state the job(s) you're planning to do. Dexbot is currently removing the FA related template here and also I don't think Bot should edit user namespace without any valid reason or without asking the user first unless specifically assigned to it. Best, যুদ্ধমন্ত্রী আলাপ ০৯:৪৮, ২৯ মার্চ ২০১৫ (ইউটিসি) Firstly, I want to remove ,  and  templates from bnwiki. If you are saying about user pages, I can stop that. It can remove it from main pages only. These templates are useless now because the yello/green star (for featured or good article) is now given by wikidata. And my bot will able to do similar work on request. You can check the work of this bot on hiwiki (if you can read Hindi language). My bot can move categories. For example sometimes, we have two or more categories with simillar names but both should be merged and it is very difficult to do manually. But with my bot it can be done very easily. If you are interested to see such test, I can show. It can do almost many work which are repetative.☆★সঞ্জীব কুমার (✉✉) ১৯:৩২, ২ এপ্রিল ২০১৫ (ইউটিসি) With this bot, we can automatically fix double redirects, delink pages from a broken link or broken image, delete a certain phrase, paragraph, or other from a certain mediawikipage, or multiple pages.☆★সঞ্জীব কুমার (✉✉) ১৯:৪৬, ২ এপ্রিল ২০১৫ (ইউটিসি) While I appreciate that you want to help but works mentioned above are covered by Xqbot, AftabBot, NahidSultanBot and JackieBot. --যুদ্ধমন্ত্রী আলাপ ০৬:৩১, ৩ এপ্রিল ২০১৫ (ইউটিসি) Agree with your point. And if you have active bots for above work then I think, I should take my nomination back. Because, I can understand (most of the time) Bengali while listining and read very slowly but not perfect in this language.☆★সঞ্জীব কুমার (✉✉) ১১:৪২, ৩ এপ্রিল ২০১৫ (ইউটিসি)    nominator took nomination back. — তানভির • ১২:৫২, ১ ফেব্রুয়ারি ২০১৬ (ইউটিসি)
রামসার (() ইরানের মাজান্দারান প্রদেশের রামসার কাউন্টির রাজধানী। ২০১২ সালে এখানে ৯,৪২১টি পরিবার মিলিয়ে মোট ৩৩,০১৮ জন অধিবাসী বসবাস করতো।  রামসার ক্যাস্পিয়ান সাগরের উপকূলে অবস্থিত। এটি অতীতে সখতসর নামেও পরিচিত ছিল। রামসারের আদিবাসীরা হলেন গিলিক জাতি, যদিও সেখানে মাজনদারানীও রয়েছেন। তারা গিলাকি ভাষায় (পূর্বাঞ্চলীয় উপভাষা) কথা বলে, যদিও তারা যে ধরনের ভাষায় কথা বলে তা মজনদারানী ভাষা দ্বারা প্রভাবিত হয়েছে, এটি গিলনে বলা গিলাকি ভাষা (পূর্বাঞ্চলীয় উপভাষা) থেকে কিছুটা আলাদা। রামসার আদিবাসীরা তাদের উপভাষাকে "রামসারি" বলে ডাকে কারণ এটি পূর্ব গিলাকি এবং রয়ান / পশ্চিম মাজনদারানী (মাজনদারানী-গিলাকি উপভাষা) এর সংমিশ্রণ। তারা ইরানের সরকারী ভাষা ফারসি বলতেও সক্ষম।   অবস্থান  রামসার মাজনদারানের সবচেয়ে পশ্চিমের কাউন্টি এবং শহর। এর উত্তরে ক্যাস্পিয়ান সাগর, পশ্চিমে গিলন প্রদেশ, দক্ষিণে কাজভিন প্রদেশ এবং পূর্বে টোনেকাবন।  ইতিহাস   ১৯৭১ সালের ২ রামসারে বিশ্বের বিভিন্ন দেশসমূহ জলাভূমির গুরুত্ব নিয়ে কনভেনশন অন ওয়েটল্যান্ডস নামক আন্তর্জাতিক চুক্তিতে স্বাক্ষরের মাধ্যমে রামসার কনভেনশনের সূচনা করে, যা পরবর্তীতে বিশ্ব জলাভূমি দিবস হিসাবে স্বীকৃতি লাভ করে।  তথ্যসূত্র   বিষয়শ্রেণী:১৯৪৩-এ প্রতিষ্ঠিত শহর বিষয়শ্রেণী:মাজান্দারান প্রদেশের শহর বিষয়শ্রেণী:রামসার কাউন্টির জনবহুল স্থান বিষয়শ্রেণী:ইরানের জনবহুল উপকূলীয় স্থান
ফেসবুক স্লিংশট হল একটি তাৎক্ষণিক বার্তাপ্রেরণ সফটওয়্যার অ্যাপ্লিকেশন যা বন্ধুদের সাথে ছবি এবং ভিডিও শেয়ার করার জন্য, ফেসবুক দ্বারা নকশা করা হয়েছে৷ অ্যাপটি অ্যান্ড্রয়েড এবং আইওএস ডিভাইসের জন্য ১৮ জুন, ২০১৪-এ চালু করা হয়েছিল। ফেসবুক তার "ক্রিয়েটিভ ল্যাবস" বিভাগটি বন্ধ করে দেওয়ার পরে, ডিসেম্বর ২০১৫ এ অ্যাপটি অ্যাপ স্টোর এবং গুগল প্লে স্টোর থেকে বন্ধ করে দেওয়া হয়েছিল।   তথ্যসূত্র    বহিঃসংযোগ    অফিসিয়াল ওয়েবপেজ  Slingshot    বিষয়শ্রেণী:ফটো শেয়ারিং ওয়েবসাইট বিষয়শ্রেণী:আইওএস সফটওয়্যার বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার বিষয়শ্রেণী:ফ্রিওয়্যার বিষয়শ্রেণী:ফেসবুক সফটওয়্যার
দেওয়ান মোহাম্মদ ইদ্রিস (মার্চ ১৯২০-১০ ফেব্রুয়ারি ১৯৯০) ছিলেন বাংলাদেশি রাজনীতিবিদ। তিনি তৎকালীন ঢাকা-২০ আসনের সংসদ সদস্য ছিলেন।   প্রাথমিক জীবন  দেওয়ান মোহাম্মদ ইদ্রিস তৎকালীন ব্রিটিশ ভারতের ঢাকা জেলার সাভার উপজেলার আশুলিয়া থানার জিরাবো গ্রামে ১৯২০ সালের মার্চ মাসে জন্মগ্রহণ করেন। পিতা নজর আলী দেওয়ান এবং মাতা জয়গুন্নেছার ৭ সন্তানের মধ্যে প্রথম সন্তান দেওয়ান মো: ইদ্রিস। তার পিতামহের নাম মাধু দেওয়ান এবং প্রপিতামহ ছিলেন বাবর আলী দেওয়ান। বাবর আলী দেওয়ানের বাবার নাম ছিলো তালেবর আলী দেওয়ান। তালেবর আলী দেওয়ানের বাবার নাম একাব্বর আলী দেওয়ান।   শিক্ষা জীবন  দেওয়ান মোহাম্মদ ইদ্রিস আশুলিয়া প্রাথমিক বিদ্যালয়ে শিক্ষাজীবন শুরু করে পঞ্চম শ্রেণি ভর্তি হন জিরাবো প্রাথমিক বিদ্যালয়ে। ১৯১৪ সালে প্রতিষ্ঠিত ধামরাই হার্ডিঞ্জ সরকারি উচ্চ বিদ্যালয় ও কলেজ ভর্তি হন ষষ্ঠ শ্রেণিতে। পরবর্তীকালে সাভারের অধরচন্দ্র উচ্চ বিদ্যালয় থেকে মেট্রিকুলেশন পাশ করেন। তিনি ঢাকার জগন্নাথ কলেজে পড়াশোনা করেন।   কর্মজীবন  ১৯৫৫ সালে টেকনাফে আনসার অ্যাডজুট্যান্ট হিসেবে যোগদান করে ১৯৬০ সালে সরকারি চাকরি থেকে পদত্যাগ করেন। ১৯৬১ সালে জিরাবো উচ্চ বিদ্যালয় প্রতিষ্ঠা করেন। ১৯৭২ সালে নিজ জমিতে জিরাবো গ্রামে একটি কলেজ প্রতিষ্ঠা করেন।   রাজনৈতিক জীবন  দেওয়ান মোহাম্মদ ইদ্রিস ১৯৪৩ সালে প্রথম ইউনিয়ন পরিষদের প্রেসিডেন্ট নির্বাচিত হয়ে ১৯৪৩ থেকে ১৯৮৮ সাল পর্যন্ত ৪৫ বছর চেয়ারম্যান হিসেবে দায়িত্ব পালন করেন।  ১৯৬৫ সালে তিনি প্রাদেশিক পরিষদের নির্বাচনে সাভার-ধামরাই আসন থেকে অংশগ্রহণ করেন। ১৯৬৯ সালে কৃষকবিরোধী সূর্যাস্ত আইন (নির্দিষ্ট সময়ের মধ্যে খাজনা না দিলে জমির মালিকানা সরকার গ্রহণ করবে) বাতিলের জন্য সাবেক মন্ত্রী ক্যাপ্টেন আব্দুল হালিমের সঙ্গে নেতৃত্ব দেন। তিনি ১৯৭০ সালে প্রাদেশিক পরিষদ নির্বাচনে অংশগ্রহণ করেন ন্যাপ মোজাফ্ফরের প্রার্থী হিসেবে সাভার আসন থেকে কুঁড়েঘর প্রতীক নিয়ে প্রতিদ্বন্দ্বিতা করেন।  ১৯৭৩ সালের প্রথম জাতীয় সংসদ নির্বাচনে তিনি সাভার আসনে বাংলাদেশের প্রথম সংসদ নির্বাচনে ন্যাপ মোজাফ্ফরের প্রার্থী হিসেবে প্রতিদ্বন্দ্বিতা করেন।  ১৯৭৯ সালের দ্বিতীয় জাতীয় সংসদ নির্বাচনে তিনি বিএনপির মনোনয়নে তৎকালীন ঢাকা-২০ আসন থেকে প্রথমবারের মতো সংসদ সদস্য নির্বাচিত হন তিনি।   মুক্তিযুদ্ধে ভূমিকা  দেওয়ান মোহাম্মদ ইদ্রিস ১৯৭১ সালে জিরাবো ও আশুলিয়ায় মুক্তিযোদ্ধাদের জন্য ক্যাম্প পরিচালনা ও প্রশিক্ষণ প্রদান করেন।   পারিবারিক জীবন  দেওয়ান মোহাম্মদ ইদ্রিস ১৯৫৭ সালে সালেহা খাতুনকে বিয়ে করেন তিনি (সালেহা খাতুন) ২২ মে ২০১৩ সালে মৃত্যুবরণ করেন। এই দম্পতীর ৬ সন্তানের মধ্যে সাবেক সংসদ সদস্য ডা. দেওয়ান মোহাম্মদ সালাউদ্দিন বাবু, দেওয়ান মো: মঈনউদ্দিন বিপ্লব, দেওয়ান মো: মহিউদ্দিন বিকাশ এবং তিন মেয়ে- শামীমা ইয়াসমিন মিনি (মৃত্যু-২০ অক্টোবর ২০১১), শামীমা পারভীন খুকু, শামীমা নাজনীন নাজু।   মৃত্যু  দেওয়ান মোহাম্মদ ইদ্রিস ১০ ফেব্রুয়ারি ১৯৯০ সালে সাভার উপজেলার আশুলিয়া থানার জিরাবো গ্রামে হার্ট অ্যাটাকে মৃত্যুবরণ করেন।   তথ্যসূত্র   বিষয়শ্রেণী:১৯২০-এ জন্ম বিষয়শ্রেণী:১৯৯০-এ মৃত্যু বিষয়শ্রেণী:জগন্নাথ কলেজের প্রাক্তন শিক্ষার্থী বিষয়শ্রেণী:ঢাকা জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:দ্বিতীয় জাতীয় সংসদ সদস্য
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল। https://bn.wikipedia.org/wiki/অ্যান্টিবায়োটিক - হতে সম্পূর্ণ কপি ও পেস্ট করা। Ashiq Shawon (আলাপ) ১৬:০৫, ২ জুলাই ২০২০ (ইউটিসি) অ্যান্টিবায়োটিক রেজিস্ট্যান্স বাংলাদেশ   – (অপসারণের প্রস্তাবনা দেখুনলগ দেখুন) () নিবন্ধকার যে নিবন্ধটি তৈরি করেছেন তা অনেক পূর্ব থেকেই আছে যার মূল নাম অ্যান্টিবায়োটিক।  নিবন্ধকারের বর্ণনা এবং অ্যান্টিবায়োটিক এর বর্ণনা হুবুহু মিলে যাচ্ছে এবং হ্যাঁ :en:Antibiotic Resistance Lab Network নামে ইংরেজি উইকিতে একটি নিবন্ধ আছে, যা একদম আলাদা। - এফ আর শুভ(বার্তা দিন) ০৬:৪২, ২ জুলাই ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
এডউইন টেড জেমস টাইলার (; জন্ম: ১৩ অক্টোবর, ১৮৬৪ - মৃত্যু: ২৫ জানুয়ারি, ১৯১৭) ওরচেস্টারশায়ারের কিডারমিনস্টার এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯৬ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ইংরেজ কাউন্টি ক্রিকেটে সমারসেট দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, নিচেরসারিতে বামহাতে ব্যাটিং করতেন টেড টাইলার।   প্রথম-শ্রেণীর ক্রিকেট  ১৮৯১ সাল থেকে ১৯০৭ সাল পর্যন্ত টেড টাইলারের প্রথম-শ্রেণীর খেলোয়াড়ী জীবন চলমান ছিল। ১৮৯১ সালে সমারসেট দলকে প্রথম শ্রেণীর ক্রিকেটে উত্তরণে যথেষ্ট অবদান রাখেন। পরবর্তীতে মৌসুমগুলোয় এসএমজে উডস ও লিওনেল প্যালেরিটকে সাথে নিয়ে সমারসেটের স্মরণীয় বোলিং আক্রমণ গড়ে তুলেছিলেন। সেরা ব্যাটসম্যানেরাও তাকে বেশ সমীহ করে চলতেন। ব্যক্তিগতভাবে তিনি বেশ জনপ্রিয় ছিলেন। তবে, উইলফ্রেড রোডস ও কলিন ব্লাইদের সমকক্ষ হতে পারেননি তিনি।  খেলোয়াড়ী জীবনের শুরুতে কিডারমিনস্টার ক্লাবের পক্ষে খেলেন। ১৮৮৫ ও ১৮৮৬ সালে ওরচেস্টারশায়ার প্রথম একাদশের প্রতিনিধিত্ব করেন। তন্মধ্যে, ১৮৮৫ সালে বল হাতে বেশ সফলতার স্বাক্ষর রাখেন। এরপর সমারসেটের সাথে যুক্ত হন ও স্লো বোলার হিসেবে যথেষ্ট সুনাম কুড়ান।Obituary of Ted Tyler from the 1918 Wisden Cricketers' Almanack   আন্তর্জাতিক ক্রিকেট  সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন টেড টাইলার। ২১ মার্চ, ১৮৯৬ তারিখে কেপটাউনে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।  ১৮৯৫-৯৬ মৌসুমে দক্ষিণ আফ্রিকা গমন করেন। এ সফরেই নিজস্ব একমাত্র টেস্টে অংশগ্রহণ করেছিলেন টেড টাইলার।  ২৫ জানুয়ারি, ১৯১৭ তারিখে ৫২ বছর বয়সে সমারসেটের নর্থ টাউন এলাকায় টেড টাইলারের দেহাবসান ঘটে।   তথ্যসূত্র    আরও দেখুন   আর্থার মোল্ড  লিওনেল প্যালেরিট	  এক টেস্টের বিস্ময়কারী  সাসেক্স কাউন্টি ক্রিকেট ক্লাব  ইংরেজ টেস্ট ক্রিকেটারদের তালিকা  আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা   বহিঃসংযোগ        বিষয়শ্রেণী:১৮৬৪-এ জন্ম বিষয়শ্রেণী:১৯১৭-এ মৃত্যু বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইনিংসে ১০ উইকেট লাভকারী ক্রিকেটার বিষয়শ্রেণী:ওয়েস্ট অব ইংল্যান্ডের ক্রিকেটার বিষয়শ্রেণী:প্লেয়ার্সের ক্রিকেটার বিষয়শ্রেণী:লর্ড হক একাদশের ক্রিকেটার বিষয়শ্রেণী:সমারসেটের ক্রিকেটার বিষয়শ্রেণী:নর্থ ভার্সাস সাউথের ক্রিকেটার
thumb|350px|নীল রংএর কুমেরু বৃত্তসহ অ্যান্টার্কটিকের মানচিত্র।  কুমেরু বৃত্ত হচ্ছে পৃথিবীর মানচিত্রে প্রদর্শণকৃত প্রধান পাঁচটি বৃত্তের একটি যার অবস্থান সর্ব-দক্ষিণে।   ভূগোল   কুমেরু বৃত্তের মোট দৈর্ঘ্য ।   বসতি  কুমেরু বৃত্তের ভেতরে কোনো স্থায়ী জনবসতি নেই, তবে সেখানে কিছু বৈজ্ঞানিক পরীক্ষণ কেন্দ্র ও গবেষণাগার রয়েছে।   তথ্যসূত্র    বহিঃসংযোগ  কুমেরু এলাকার মানচিত্র  বিষয়শ্রেণী:অক্ষরেখা বিষয়শ্রেণী:অ্যান্টার্কটিকার ভূগোল
thumb|মেথির শাক   মেথি (বৈজ্ঞানিক নাম: Trigonella foenum-graecum) একটি মৌসুমী গাছ। এর পাতা শাক হিসাবে খাওয়া হয়। মেথি শাক গ্রাম বাংলার মানুষের প্রিয় খাদ্য। ইউনানী, কবিরাজী ও লোকজ চিকিৎসায় বহুবিধ ব্যবহার হয়। মশলা হিসাবেও এটি প্রচুর ব্যবহার হয়। এটি পাঁচ ফোড়নের একটি উপাদান। মেথি থেকে ষ্টেরয়েডের উপাদান তৈরি হয়।  বিবরণ মেথি একটি বর্ষজীবী গাছ। একবার মাত্র ফুল ও ফল হয়। তিনটি করে পাতা একসাথে জন্মায়। ফুলে ও তিনটা করে পাপড়ি থাকে। স্ত্রী এবং পুরুষ দুই ধরনের ফুল হয়। রঙ সাধারণত সাদা ও হলুদ হয়ে থাকে। বাদামি-হলুদ বর্ণের প্রায় চারকোনা আকৃতির বীজ হয়।   ব্যবহার  thumb|right|মেথির বীজ মেথিকে মসলা, খাবার, পথ্য—তিনটাই বলা চলে। মেথির স্বাদ তিতা ধরনের। এতে রয়েছে রক্তের চিনির মাত্রা কমানোর বিস্ময়কর শক্তি। প্রতিদিন সকালে খালি পেটে মেথি চিবিয়ে খেলে বা এক গ্লাস পানিতে মেথি ভিজিয়ে রেখে সেই পানি পান করলে শরীরের রোগ-জীবাণু মরে, বিশেষত কৃমি মরে, রক্তের চিনির মাত্রা কমে। রক্তে ক্ষতিকর কোলেস্টেরল বা চর্বির মাত্রা কমে যায়। গরমে ত্বকে যে ঘা, ফোড়া, গরমজনিত ত্বকের অসুখ হয়, এই অসুখগুলো দূর করে মেথি। বার্ধক্যকে দূরে ঠেলে দিয়ে তারুণ্যকে দীর্ঘস্থায়ী করতে গুরুত্বপূর্ণ অবদান রাখে মেথি। গবেষণা করে দেখা গেছে, যে ডায়াবেটিক রোগীরা নিয়মিত মেথি খান, তাদের ডায়াবেটিসজনিত অসুখগুলো কম হয় এবং স্ট্রোক হওয়ার প্রবণতা তুলনামূলকভাবে কম। ডায়াবেটিক রোগীদের জন্য মেথি শ্রেষ্ঠ পথ্য।   উপকারিতা  দীর্ঘদিন ধরে যাদের হজমের সমস্যা রয়েছে তাদের জন্য মেথি (Fenugreek)এক ধরনের প্রাকৃতিক আশীর্বাদ স্বরুপ। এটাকে এজন্য পাওয়ারহাউজও বলা হয়ে থাকে। এটাতে থাকা বায়োএকটিভ উপাদান যেমন স্যাপোনিনস,মিউসিলেজ ইত্যাদি ছাড়াও এলকালয়েডস যৌগ রয়েছে যা খাবার ভালোভাবে ভেঙ্গে যেতে সহায়তা করে। গবেষণায় দেখা গেছে, মেথি মায়ের দুধ উৎপাদন এবং নবজাতক শিশুদের ওজন বৃদ্ধির হার বাড়াতে পারে।  দেশ ভেষজ উদ্ভিদ হিসাবে বাংলাদেশ, ভারত, পাকিস্তান, আফগানিস্তান, ইরাক, ইরান, নেপাল ইত্যাদি দেশে ব্যবহার করা হয়।   তথ্যসূত্র   বিষয়শ্রেণী:ঔষধি উদ্ভিদ বিষয়শ্রেণী:মসলা বিষয়শ্রেণী:বাংলাদেশের উদ্ভিদ বিষয়শ্রেণী:এশিয়ার ঔষধি উদ্ভিদ বিষয়শ্রেণী:ঐতিহ্যবাহী চীনা ঔষধে উদ্ভিদ ব্যবহার বিষয়শ্রেণী:ভোজ্য কলাই বিষয়শ্রেণী:ভারতীয় মসলা বিষয়শ্রেণী:ইরাকি রন্ধনশৈলী বিষয়শ্রেণী:ইহুদি রন্ধনশৈলী বিষয়শ্রেণী:শাক বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:ভারতের ঐতিহ্যগত ওষুধ
অন্ধ মুষিক (বৈজ্ঞানিক নাম: Euroscaptor micrura; চুঁচো বা সুসেন্দরি নামেও পরিচিত) হলো ট্যালপিডি গোত্রের এক ধরনের স্তন্যপায়ী প্রাণী।   স্বভাব ও বাসস্থান  অন্ধ মূষিক নিশাচর ও নিভৃতে চলাফেরা করে। বাংলাদেশ, ভুটান, চীন, ভারত, মালয়েশিয়া ও নেপালে এই প্রজাতির মূষিক পাওয়া যায়। ১৯৮০ ও ২০১১ সালের ১৬ ডিসেম্বর বাংলাদেশের লাউয়াছড়া জাতীয় উদ্যানে এই প্রজাতির প্রাণী পাওয়া যায়। ২০১৭ সালের মার্চ মাসে শ্রীমঙ্গলের একটি চা-বাগান থেকে পুনরায় উদ্ধার করা হয়। শুধুমাত্র লাউয়াছড়া ও এর আশেপাশের অঞ্চল থেকে পাওয়া গেলেও, মিশ্র-সবুজ অরণ্যে এদের পাওয়ার সম্ভাবনা রয়েছে।   তথ্যসূত্র    বহিঃসংযোগ   Insectivore Specialist Group 1996. Euroscaptor micrura. 2006 IUCN Red List of Threatened Species. Downloaded on 30 July 2007.  Malayan Mole  বিষয়শ্রেণী:ভুটানের স্তন্যপায়ী বিষয়শ্রেণী:চীনের স্তন্যপায়ী বিষয়শ্রেণী:ভারতের স্তন্যপায়ী বিষয়শ্রেণী:মালয়েশিয়ার স্তন্যপায়ী বিষয়শ্রেণী:নেপালের স্তন্যপায়ী বিষয়শ্রেণী:১৮৪১-এ বর্ণিত স্তন্যপায়ী বিষয়শ্রেণী:ব্রায়ান হজসন কর্তৃক নামকরণকৃত ট্যাক্সা
শায়খ হাসান আল-আত্তার (    ; ১৭৬৬–১৮৩৫)  ছিলেন একজন সুন্নি শাফি'ঈ পণ্ডিত।   তিনি ১৮৩০ থেকে ১৮৩৫ সাল পর্যন্ত আল-আজহারের প্রধান ইমাম  এর দায়িত্ব পালন করেছেন। তাকে "বহুমুখী প্রতিভার অধিকারী" বলা হয়। কারণ তিনি ব্যাকরণ, বিজ্ঞান, যুক্তিবিদ্যা, চিকিৎসা এবং ইতিহাসের উপর বই লিখেছেন।  হাসান আল-আত্তার ১৮৩০ সালে আল-আজহারের শেখ হিসেবে নিয়োগ দেয়া হয়।  উসমানীয় মিশরের প্রথম দিকের সংস্কারবাদী আলেমদের একজন হয়ে ওঠেন।  তিনি মিশরের জাতীয় পুনর্জাগরণের অগ্রদূত ছিলেন। তার উত্তরাধিকার হিসেবে তাঁর শিষ্য রিফা আল-তাহতাবির মতো মিশরীয় আধুনিকতাবাদীদের একটি প্রজন্ম রেখে গেছেন। তিনি যুক্তিবিদ্যা এবং আধুনিক জ্যোতির্বিদ্যার মতো বিজ্ঞানের প্রবর্তনের পক্ষে ছিলেন। তিনি মুহাম্মদের গোত্র, কুরাইশদের প্রথম আধুনিক ইতিহাস রচনা করেছিলেন। তার আধুনিকীকরণের বিশ্বাসের জন্য তাকে অনেক কষ্ট ভোগ করতে হয়েছিল।   ১৭৯৮-১৮০১ সালে ফরাসি দখলদারিত্বের সময়  তার বিদেশি (অমুসলিম) জ্ঞানের সঙ্গে প্রথম পরিচয় ঘটে। ফরাসিদের প্রত্যাহারের পর নিজের নিরাপত্তার ভয়ে তিনি কায়রো ত্যাগ করে ইস্তাম্বুলের উদ্দেশ্যে রওনা হন। সেখানে তিনি ১৮০২ থেকে ১৮০৬ সাল পর্যন্ত প্রচুর পরিমাণে পড়াশোনা এবং লেখালেখি করেন। তারপর তিনি আলেকজান্দ্রেত্তা (বর্তমানে ইস্কেন্দেরুন ), ইজমির এবং দামেস্কে পড়াশোনা চালিয়ে যান।  ৮১৫ সালে তিনি মিশরে ফিরে আসেন। তিনি নতুন চিকিৎসা কলেজের প্রথম পরিচালক হন। মৃতদেহ বিচ্ছেদের প্রয়োজনীয়তার পক্ষে দাঁড়ান। এটি তিনি কায়রোর ভেটেরিনারি কলেজে দেখেছিলেন। । তিনি ১১শ শতকের চিকিৎসাবিদ ইবনে সিনার তাত্ত্বিক শিক্ষার বিপরীতে বাস্তব অভিজ্ঞতার উপর ভিত্তি করে চিকিৎসা শিক্ষার গুরুত্ব তুলে ধরেন । যদিও তিনি আল-আজহার বিশ্ববিদ্যালয়ের একজন সফল প্রভাষক ছিলেন। কিন্তু পশ্চিমা শিক্ষা গ্রহণে অনাগ্রহী ঐতিহ্যবাদী আলেমদের (উলামা) সঙ্গে তার মতবিরোধ দেখা দেয়।  যার ফলে তিনি মাঝে মাঝে তার বাড়িতে শ্রেণি কার্যক্রম পরিচালনা করতেন। পরবর্তীতে যখন তিনি আল-আজহারের রেক্টর নিযুক্ত হন। তখন এই বিরোধ আরও তীব্র হয়। চার বছরের মধ্যে তিনি মারা যান। তবে তার সংস্কারমূলক চিন্তা ও শিক্ষার আধুনিকীকরণ প্রচেষ্টা মিশরের জ্ঞান ও বিজ্ঞানচর্চায় গভীর প্রভাব ফেলেছিল। Christopher de Bellaigue, The Islamic Enlightenment. The Struggle between Faith and Reason: 1798 to Modern Times (New York, Liveright, 2017), , 26-33.   ধর্মমত  টেম্পল বিশ্ববিদ্যালয়ের ইতিহাসের অধ্যাপক পিটার গ্র্যানের মতে, তার জীবনের প্রথম পর্যায়ে তিনি আশ‘আরি মতাদর্শে ছিলে। তবে তুরস্কে থাকার সময়ই তিনি এই অবস্থান থেকে সরে আসেন। এরপর যুক্তিবিদ্যা এবং অন্যান্য যুক্তিবাদী বিজ্ঞানের উপর অধ্যয়ন করার ফলে তিনি মাতুরিদীয় দর্শনের দিকে ঝুঁকে পড়েন। ১৮৩০-এর দশকে তিনি ইজতিহাদ (স্বাধীন ব্যাখ্যা ও বিচারক্ষমতা) নিয়ে মাতুরিদি দৃষ্টিকোণ থেকে লেখালেখি করেন।   তথ্যসূত্র    আরও পড়ুন    এফ. ডি. জং, 'হাসান আল-আত্তারের ভ্রমণপথ (১৭৬৬-১৮৩৫): পুনর্বিবেচনা এবং এর প্রভাব', জার্নাল অব সেমিটিক স্টাডিজ, খণ্ড ২৮, সংখ্যা ১ (১৯৮৩), পৃষ্ঠা ৯৯–১২৮।   বহিঃসংযোগ    আল-আত্তারের পুনরাবিষ্কার  ডান, ব্রুস উইলিয়াম। আধুনিক মিশরে যৌনতা এবং 'সভ্য প্রক্রিয়া'। প্রোকুয়েস্ট, ইউএমআই ডিসার্টেশনস পাবলিশিং, ১৯৯৬।  বিষয়শ্রেণী:১৮৩৫-এ মৃত্যু বিষয়শ্রেণী:১৭৬৬-এ জন্ম বিষয়শ্রেণী:মুসলিম লেখক বিষয়শ্রেণী:মুসলিম সংস্কারক বিষয়শ্রেণী:মুজাদ্দিদ বিষয়শ্রেণী:মিশরীয় সুন্নি মুসলিম বিষয়শ্রেণী:শাফিঈ ব্যক্তি বিষয়শ্রেণী:মাতুরিদি ব্যক্তি বিষয়শ্রেণী:আশআরি ব্যক্তি
মন্টেগু হেনরি টোলার (১ জানুয়ারি ১৮৭১ – ৫ আগস্ট ১৯৪৮) একজন ইংরেজ ক্রিকেট খেলোয়াড় ছিলেন। তিনি ছিলেন ডানহাতি ব্যাটসম্যান এবং ডানহাতি ফাস্ট বোলার।   জীবনী  টোলারের জন্ম ডিভনের বার্নস্টাপলে। তিনি ব্লুন্ডেল স্কুলের ক্রিকেট একাদশ এবং রাগবি একাদশে ছিলেন। তিনি পেশায় সলিসিটার ছিলেন। তিনি হ্যাম্পশায়ারের টিচফিল্ডে, ৭৭ বছর বয়সে মারা যান।   কাউন্টি ক্যারিয়ার  টোলার ১৮৯৭ সালে সমারসেটের হয়ে ছয়টি প্রথম শ্রেণির ম্যাচ খেলেছিলেন। তার সর্বোচ্চ প্রথম শ্রেণীর স্কোর ছিল ১৭, যা ছিল সারের বিরুদ্ধে। ফিলাডেলফিয়ার বিপক্ষে ১৫ রানে এক উইকেট নিয়ে তিনি প্রথম শ্রেণির ক্রিকেটে একবার বোলিং করেছিলেন। ডিভনের হয়েও খেলেছেন তিনি।   অলিম্পিক  টোলার ১৯০০ সালের গ্রীষ্মকালীন অলিম্পিকে স্বর্ণপদক জয়ী গ্রেট ব্রিটেন ক্রিকেট দলের সদস্য ছিলেন। এইবারই একমাত্র বার অলিম্পিকে ক্রিকেট খেলা অনুষ্ঠিত হয়েছিল। ফ্রান্সের বিপক্ষে একমাত্র খেলায় তিনি গ্রেট ব্রিটেনের প্রথম ইনিংসে রান করেছিলেন এবং দ্বিতীয়টিতে ব্যাট করেননি। ফরাসি দ্বিতীয় ইনিংসে তিনি মাত্র নয় রানে সাত উইকেট নিয়েছিলেন।   তথ্যসূত্র    বহিঃসংযোগ    বুচানান, ইয়ান ব্রিটিশ অলিম্পিয়ানস। গিনেস পাবলিশিং (১৯৯১)  অলিম্পিক ফাইনাল স্কোরকার্ড  ক্রিকেট সংরক্ষণাগার প্রোফাইল  বিষয়শ্রেণী:ডেভনের ক্রিকেটার বিষয়শ্রেণী:সমারসেটের ক্রিকেটার বিষয়শ্রেণী:ইংরেজ ক্রিকেটার বিষয়শ্রেণী:১৯৪৮-এ মৃত্যু বিষয়শ্রেণী:১৮৭১-এ জন্ম বিষয়শ্রেণী:অলিম্পিক স্বর্ণপদক বিজয়ী ব্রিটিশ বিষয়শ্রেণী:১৯০০ গ্রীষ্মকালীন অলিম্পিকের পদক বিজয়ী
আবখাজিয়া ফুটবল ফেডারেশন (; এছাড়াও সংক্ষেপে এফএফএ নামে পরিচিত) হচ্ছে আবখাজিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৯৯ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি, এর পাশাপাশি প্রতিষ্ঠার ১৫ বছর পর ২০১৪ সালে সংস্থাটি ফিফার সাথে সম্পৃক্ত নয় এমন সংস্থাগুলো নিয়ে গঠিত সংস্থা কনিফার সদস্যপদ লাভ করে। এই সংস্থার সদর দপ্তর আবখাজিয়ায় অবস্থিত।  এই সংস্থাটি আবখাজিয়ার পুরুষ দলের পাশাপাশি ঘরোয়া ফুটবল লীগের মতো প্রতিযোগিতার সকল কার্যক্রম পরিচালনা করে। বর্তমানে আবখাজিয়া ফুটবল ফেডারেশনের সভাপতির দায়িত্ব পালন করছেন জুমা কভারাতস্খেলিয়া।   তথ্যসূত্র    বহিঃসংযোগ   কনিফা-এ আবখাজিয়া ফুটবল ফেডারেশন     বিষয়শ্রেণী:১৯৯৯-এ আবখাজিয়া প্রতিষ্ঠিত বিষয়শ্রেণী:১৯৯৯-এ প্রতিষ্ঠিত ক্রীড়া সংস্থা বিষয়শ্রেণী:আবখাজিয়ার ক্রীড়া নিয়ন্ত্রণ সংস্থা বিষয়শ্রেণী:আবখাজিয়ার ফুটবল পরিচালনা পরিষদ বিষয়শ্রেণী:কনিফার সদস্য